internet vaartha 178 Views
బెంగళూరు : టీమిండియా వెటరన్‌ ఆటగాడు ఆశిష్‌ నెహ్రా పిడుగులాంటి వార్త చెప్పాడు. చిన్నస్వామి స్టేడియంలో నెహ్రా మీడియాతో మాట్లాడుతూ తాను సోషల్‌ మీడియాలో లేనని, తనకు ఫేస్‌బుక్‌, ట్విట్టర్‌, ఇన్‌స్టాగ్రామ్‌లలో ఖాతాలు కూడా లేవన్నాడు. తాను ఇప్పటికి పాత నోకియా మొబైల్‌ వాడతానని వెల్లడించడంతో ఆశ్చర్యపోవడం విలేకరుల పని అయింది. ట్విట్టర్‌,ఫేస్‌బుక్‌లలో ఏం జరుగుతుందన్న వాటితో తనకు సంబంధం లేదన్నాడు. తనకు ఏం తోచినా అదే విషయాన్ని నిర్మోహమాటంగా మీడియాతో ఇతర కార్యక్ర మాల్లో చెప్పడం నెహ్రాకు కొత్తకాదు.ఆసియా కప్‌ టోర్నీలో భాగంగా బంగ్లాదేశ్‌తో మ్యాచ్‌ ముందు రోజు భారత ఆటగాళ్ల ముఖాలు మార్పింగ్‌ వివాదం గురించి ఎలా స్పందిస్తారని నెహ్రాను విలేకరులు అడగగా, అందుకు నెహ్రా స్పందిస్తూ మీరు రాంగ్‌ పర్సన్‌ను ఈ ప్రశ్న అడుగుతున్నారని,ఎందుకంటే సోషల్‌ మీడియాలో తనకు ఖాతాలు లేవని వివరించాడు.ఇంకా చెప్పాలంటే న్యూస్‌ పేపర్స్‌ కూడా చదవనని,అయితే బంగ్లాదేశ్‌ జట్టు మాత్రం ఈ ఫార్మాట్ల్‌ బాగా ఆడుతుందని పేర్కొన్నాడు.